עצמאות בעיניים עצמאיות | מועצת נשים כפר סבא
עצמאות בעיניים עצמאיות
השנה חגיגות יום העצמאות ה69 של מדינת ישראל, תופסות אותי בעיניים מפוקחות, בחשיבה צלולה ומרגשת שלהיות עצמאית זה דבר גדול בהיבט החופש שבא עם הבחירה.
חופש אמיתי לבחור בכל בוקר מחדש מה טוב לי לעשות עבור עצמי ועבור העסק שלי.
להבין כל בוקר מחדש את המעלות (וגם חסרונות) שבאות עם הבחירה, את הקשיים, את ההצלחות, את מפחי הנפש והאושר הגדול. בעיקר להבין שכל זה שלי. אני גברת (ולא אדון) למעשיי ולהצלחותיי.
לכבוד יום העצמאות, הקמתי פרלמנט של 13 נשים עצמאיות ומעצימות שהסכימו לפתוח את ליבן ולשתף אותי בדרך העצמאית שלהן.
אז הפוסט הזה מוקדש לכן נשים אשר נמצאות בצומת דרכים ותוהות מה הדרך להמשיך, לעצמאיות טריות שבתחילת הדרך שלהן וצריכות חיזוק ותמיכה ובכלל לכל אישה באשר היא עצמאית/שכירה בהבנה שבידינו החופש לבחור איך יראו חיינו.
אלו תשובותיהן של נשות הפרלמנט לשאלות שלי על עצמאות -
מהי עצמאות בעיניך?
לקום כל בוקר ולעשות את הדבר שאני הכי אוהבת
להיות עם המשפחה שלי באופן שמאפשר לי מעורבות ונוכחות
חופש הפעולה שלי בניהול הזמן שלי ובבחירת העשייה
לא להיות תלויה באנשים אחרים
קבלת החלטות באופן עצמאי
לבחור בכל יום את מה שאני עושה, כמה אני עושה אותו ועם מי..
מה גרם לך לצאת לדרך עצמאית?
להיות בבית יותר
ההבנה שזו הדרך הנכונה ביותר עבורי
ביטחון בעצמי שהעשייה שלי משמעותית וחשובה
הדרך היחידה בה ארגיש מסופקת וטובת לבב
שילוב נכון בין קריירה למשפחה
הרצון להיות משמעותית בחיי הילדים שלי
לעשות מה שאני הכי אוהבת בדרך שלי ובאמות המידה שלי
החיבור בין מה שאני הכי טובה בו ומה שאני הכי אוהבת לעשות
הגיע הזמן שלי לעשות עבורי ועבור ביתי.
מה הדבר בעסק שלך שהכי גורם לך להרגיש חופשייה ועצמאית?
הכול נעשה על ידי ובזמן ובמקום הנוחים לי
המשמעת העצמית והיכולת לבחור גם את הלקוחות
קבלת ההחלטות לגבי פיתוח תכניות, פרויקטים ותכנים
היכולת לקום עם רעיון שמסקרן אותי ולבצע אותו
החידושים והאתגרים התמידיים
משוחררת ממילים כמו "חייבת" או "צריכה", אני עושה פשוט בדיוק את מה שאני "רוצה"!
מהם הדברים שמחזקים אותך בדרכך להיות עצמאית?
תמיכת הסביבה הקרובה, המשפחה, בני הזוג והחברים
פרגון מלקוחות ולקוחות חוזרים
למידה, צמיחה והתפתחות מקצועית
קשר עם עצמאיות אחרות.
האהבה למקצוע
הזמן הפנוי שיש לי לכל מה שאני בוחרת (לימודים, חברות, ילדים, חו"ל)
הילדים שלי שאני יכולה לגדל ולטפל בהם מבלי להרגיש רגשי מצפון שאני לא מספיק איתם
מה ההמלצה הכי טובה שאת יכולה לתת לעצמאית בתחילת דרכה?
לא להתבייש להיות היחצנית הכי טובה של עצמך
לקבוע שעות עבודה קבועות ולעשות לעצמך סדר יום
שיהיה לך וללקוחות שלך ברור מתי את עובדת ומתי זה זמן פרטי שלך
השקיעי בבניית העסק והבנתו לעומק, תתייעצי ותתנסי. כשתרגישי שהעסק ואת בשלים- התחילי לצעוד בשבילי העצמאות
תסמכי על עצמך ותאהבי את מה שאת עושה
לגייס את המשפחה והסביבה שיתמכו תמיד יפרגנו ויעזרו
אמונה בעצמך, אורך רוח וסבלנות, התמדה והתמקצעות
להיות גמישה עם הלקוחות מבלי לוותר על עצמך. למצוא את האיזון
להיות שלמה עם ההחלטה שלך. רק ברגע ש"הלכתי" על העסק שלי בכל הכח, הפכתי אותו לעיסוק המרכזי שלי וגם תפסתי אותו ככזה, רק אז הוא באמת עסק
לייצר סביבה תומכת של עצמאיות נוספות
מצד אחד להתכונן היטב ומצד שני לחלום
לא להיות לבד בתחילת הדרך: קחי לך ליווי/ייעוץ/אימון עסקי-אישי, תתחברי לקבוצת עצמאיות כמוך, שתפי, קבלי תמיכה, תתייעצי, יש לך רק מה להרוויח!
ובנימה אישית שלי – תרגישו שאתן כאן, לוקחות חלק בבחירה שלכן כל יום ויום.
לכו עם הלב, עם התחושה הפנימית, אל תפחדו להתמקד ולהיצמד לדרך שלכן, תנקו רעשים מהסביבה, תרימו ראש בגאווה ותצעדו בבטחה בדרך שלכן.
אורית כהן יבלונקה- עיצוב בתים עם ילדים.
תודה רבה לכל הנשים העצמאיות בשכונה הירוקה אשר לקחו חלק בפוסט הזה.
אם תרצו להכיר יותר, להתייעץ, לשאול שאלות, אנחנו כאן, נשמח לתמוך ולעזור.
לפי סדר הא-ב
אודליה רבינוביץ מאפרת ומאמנת כושר אישית
אורית כהן יבלונקה עיצוב בתים עם ילדים
אחינעם שטרן UXTERN - חוויית משתמש, מיקרו-קופי ושירותי תוכן
אפרת רייך אפרת ומר דע- יסודות המדע לילדים
דפנה פונו מאבחנת דידקטית, מומחית ללקויות למידה.
דריה אפק מעצבת תכשיטים עם חריטה אישית Jewel of Joy
חגית יצחקוב "חגית מבשלת מהלב "
ליבי כהן AllB שיווק דיגיטלי
מאיה רוטמן – Tulki – טולקי – לעטוף באהבה וסטייל
ד"ר נועה שטרנזי אגיב רפואה וטרינרית עד הבית
נועה גנאל פסח טיפולי רפלקסולוגיה וביו-אורגונומיה
נטלי אוזן יוסף עו"ד
רחלי לושי-ברקת אימון עסקי/אישי/זוגי
שחף אמידי ביטון קוסמטיקאית פרא רפואית